
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

от Димитър Николов Николов
Кмет на Община Бургас

Относно: Учредяване право на строеж на С. С. К. в УПИ I в кв. 35 по ПУП-ПРЗ на кв. Долно Езерово, гр. Бургас, за изграждане на пристройка към жилище с идентификатор 07079.825.667.2.1 на първи етаж в сграда с идентификатор 07079.825.667.2. 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-6117/19.02.2021г. от С. С. К. за  учредяване право на пристрояване към кухня и изграждане на покрита тераса към  собствения й апартамент, находящ се на първи етаж в квартал НХК 3, бл. 2, ет. 1, ап. 1, кв. Долно Езерово, гр. Бургас, с идентификатор 07079.825.667.2.1, в сграда с идентификатор 07079.825.667.2 по КК на гр. Бургас, изградена в УПИ І, кв.35 по плана на квартала.
С Акт № 10140/29.11.2022г., Община Бургас е собственик на УПИ І, кв. 35 по плана на кв. Долно Езерово, гр. Бургас, целият с площ 1845 кв.м, отреден „За комплексно жилищно строителство“, съответен на ПИ с идентификатор 07079.825.667 по КК на гр. Бургас, в който са изградени жилищни блокове.
С. К. е придобила собственост върху апартамент в бл. 2, ет.1, №1, кв. Долно Езерово, гр. Бургас, с площ 60,93 кв.м, ведно с правото на строеж върху държавна земя, съгласно Нотариален акт №63, том III, рег. №9774, дело №334 от 27.11.2012г., вписан с вх. рег. №13136, акт №131, том 42, дело №7154/27.11.2012г. в Служба по вписванията – Бургас.
Към заявлението за учредяване право на строеж за пристрояване към  собственото жилище на част от кухня и затворена тераса със ЗП 24,62 кв.м, заявителката е приложила съгласуван от Община Бургас инвестиционен проект за пристройка със самостоятелна ст. бетонна конструкция по югоизточна фасада на жилището, както и нотариално заверена декларация - съгласие  по смисъла на чл.183, ал.2 от Закона за устройство на територията, от всички етажни собственици.


Жилището, предмет на представения съгласуван проект за пристройка, е с идентификатор 07079.825.667.2.1, като предвиденото пристрояване попада в ПИ с идентификатор 07079.825.667.
С проекта се предвижда осигуряване на допълнителна площ към съществуващата кухня и покрита тераса към нея. Конструкцията на пристройката  е монолитна скелетно – гредова от стоманобетонни колони, греди и плоча.
В изпълнение разпоредбите на чл.41, ал.2 от ЗОС, във връзка с чл.22, ал.3 от ЗОС е възложено на независим оценител на имоти, вписан в регистъра на независимите оценители, изготвяне на пазарна оценка за правото на строеж за изграждане на пристройка към съществуващо жилище, на първи етаж в двуетажен жилищен блок, с масивна конструкция, с височина до 3,60 м и застроена площ 24,62 кв.м в УПИ I, кв. 35 по ПУП-ПРЗ на кв. Долно Езерово, гр. Бургас, целият с площ 1845 кв.м, съответстващ на ПИ с идентификатор 07079.825.667, с площ 1845 кв.м по КККР на гр. Бургас, определена в размер на 2680 лева (две хиляди шестстотин и осемдесет лв.), без ДДС.
Данъчната оценка за правото на строеж е 2448,50 лева (две хиляди четиристотин четиридесет и осем лв. и петдесет ст.).
Предвид гореизложеното и на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 08.02.2023г., което подкрепям изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл. 38, ал.2 от Закона за общинската собственост и       чл. 45, ал. 2 от Наредбата за придобиване, управление и разпореждане с общински имоти и вещи, приета от Общински съвет-Бургас, да вземе следното

Р Е Ш Е Н И Е:

[bookmark: _GoBack]Да се учреди в полза на С. С. К. ЕГН ***, с постоянен адрес:  *** *, бл. *, ет. *, ап. *, кв. ***, гр. Бургас, възмездно, безсрочно, право на строеж в недвижим имот, актуван с Акт № 10140/ 29.11.2022г. за частна общинска собственост, представляващ УПИ I в кв. 35, целият с площ 1845 кв.м, отреден „За комплексно жилищно строителство“, по ПУП-ПРЗ на кв. Долно Езерово, гр. Бургас, при граници на целия имот: север – улица „Есперанто“, изток - УПИ II, УПИ III, УПИ IV; юг - УПИ ХХ; запад - улица "Алабин", съответен на ПИ с идентификатор 07079.825.667, целият с площ         1845 кв.м по одобрени КККР на гр. Бургас, при съседи: 07079.825.132, 07079.825.116, 07079.825.115, 07079.825.557, 07079.825.666, 07079.825.550, за изграждане на едноетажна пристройка с монолитна скелетно-гредова конструкция, със ЗП 24,62 (двадесет и четири цяло и шестдесет и два) кв.м, с височина до 3,60 м (три цяло и шестдесет м), към съществуващ СОС с идентификатор 07079.825.667.2.1, разположен в сграда с идентификатор 07079.825.667.2 по КККР на гр. Бургас, за сумата от 2680 лева (две хиляди шестстотин и осемдесет лв.), без ДДС.
Приложения: Заявление с вх. № 94-01-6117/19.02.2021г.; Комбинирана скица-извадка; Скица на ПИ с идентификатор 07079.825.667, издадена от СГКК; Акт № 10140/29.11.2022г за частна общинска собственост; Протокол от 08.02.2023г.; Нотариален акт №63, том III, рег. №9774, дело №334 от 27.11.2012г.;
Съгласуван Технически инвестиционен проект; Удостоверение за данъчна оценка на правото на строеж; Пазарна оценка.

